**Školský zákon 245/2008 Z. z.**

* § 2 i) zavádza sa **nová definícia ŠVVP**: ...je požiadavka určená diagnostikou v zariadeniach poradenstva a prevencie **na poskytnutie podporného opatrenia** vo výchove a vzdelávaní dieťaťu podľa písmen j) až p) **a dieťaťu, ktorého** zdravotný stav, sociálne podmienky, jazykové schopnosti, nadanie, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.
* **Ruší sa pojem školskej integrácie** v § 2 s) v nadväznosti na redefiníciu ŠVVP a zdôrazneniu princípu inklúzie – z toho vyplýva, že sa už nebude žiadať o integráciu, ale iba o podporné opatrenie a podľa potreby k tomu bude aj IVP (alebo ŠkVP).
* § 2 ah) a ai) definuje **segregáciu** ako priestorové, organizačné, fyzické alebo sociálne vylučovanie alebo oddeľovanie skupiny detí bez dôvodu, ktorý vyplýva z tohto zákona, zakazuje ju a nariaďuje prijímanie opatrení na jej predchádzanie a jej elimináciu.
* Pojem „asistent učiteľa“ definitívne už aj v školskom zákone sa premenúva na pedagogický asistent. Vplyvom zrušenia dotácie na AU a premenovanie na podporné opatrenia.
* § 3 b) zakotvuje **právo na prijatie** na predprimárne vzdelávanie od 3 rokov (v šk. r. 2024/25 toto právo je prechodne podľa § 161t ods. 1 ešte od 4 rokov) a povinnosť obce (§ 6 zákona 596/2003) ho zabezpečiť a ak 10 rodičov podá odvolanie na neprijatie pre nedostatok miesta, regionálny úrad s obcou musia zabezpečiť miesta pre rodičov hoci aj rozšírením, vytvorením novej triedy alebo dočasnej triedy v obci alebo inej obci. V § 161l ods. 2 sa predlžuje až do r. 2026 výnimka plnenia povinného predprimárneho vzdelávania aj v nesieťových zariadeniach kvôli dobudovaniu kapacít. Prijatie detí, ktoré nemajú trvalý pobyt v SR (cudzinci, UA deti) majú podľa § 59a) nárok na MŠ určením miesta plnenia PŠD regionálnym úradom. V § 59b) a tiež v zákone 596/2003 sa určuje spádovosť.
* Uvoľňuje sa stanovenie ročníkov na 1. a 2. stupni (§ 6 ods. 4 a § 29), určí to Štátny vzdelávací program, čo umožní cestu k **vzdelávacím cyklom**.
* IVP – spresňuje sa v § 7 ods. 5 a § 7a) ods. 2, že IVP nemá „kopírovať“ odporúčania správ, ale tie majú byť pri jeho zostavovaní východiskom, podkladom. Škola vytvára podmienky na základe odporúčaní prostredníctvom IVP, VP alebo podporných opatrení. Pričom sa tieto možnosti vzájomne nevylučujú. Dopĺňa sa potreba **konzultácie IVP aj so žiakom** min. od 5. triedy vyššie, aby participoval, bol prizývaný – opäť nie mechanicky a rovnako, ale podľa možností žiaka. IVP obsahuje po novom už aj podporné opatrenia vrátane doterajších úprav obsahu, metód, foriem, hodnotenia a pod.
* v § 11 ods. 5 sa „ďalšia dokumentácia“ **debyrokratizuje** – nebude sa viesť už na schválených tlačivách. Ide najmä o akcie, exkurzie, školy v prírode (vypúšťa sa aj v § 138 vyhláška o ŠVP, čo výrazne zjednoduší organizovanie akcií – stále však platí vyhláška o zotavovacích podujatiach MZ SR – ale aj tá sa chystá upraviť), záujmové činnosti (krúžky) a o osobný spis v poradenských zariadeniach. Ostatné veci ako sú zápisnici z porád a pod. už ani dnes sa neviedli na tlačivách schválených MŠ SR. Bude na rozhodnutí škôl a školských zariadení v akom formáte, s akým obsahom a v akom rozsahu budú viesť ďalšiu dokumentáciu ustanovenú vyhláškou.
* § 14 **Experimentálne overovanie ods.** zavádza sa experimentálne overovanie určené v podnete ministerstva školstva. Nie je úplne jasné, čo to v praxi prinesie, ale je skôr precedens, na tieto veci má MŠ SR primárne PRO.
* § 14a) **Katalóg inovácií** – ministerstvo si posunulo povinnosť zaviesť ho až o rok neskôr na 1.9.2024, kedy za to už uvedení autori nápadu nebudú musieť zodpovedať. Za dva roky ho neboli schopní zostaviť, lebo to úzko súvisí s profesijným rozvojom, ktorí je opakovane kritizovaný Slovenskou komorou učiteľov a je v rozklade.
* § 28 – **Materská škola** – zavádzajú sa niektoré prvky zo ZŠ a SŠ aj do MŠ ako je prestup z MŠ do MŠ, prijatie na adaptačný alebo diagnostický pobyt a povinnosť vydať rozhodnutie riaditeľa k tomu (§ 5 ods. 14 zákona 596/2003), povinnosť zasielania kópie dokumentácie žiaka, evidovania detí v RIS, procesný postup prijímania detí (nový § 59b), možnosť zanechania vzdelávania v MŠ, keď ešte nie je povinné (ak rodič neoznámi, tak automaticky do 30 dní od neospravedlnenej neprítomnosti sa zanecháva vzdelávanie alebo aj sústavným porušovaním šk. poriadku, neinformovanie o zmenách, odmietnutie dg, odporučenie lekára alebo CPP). Zakotvuje sa, že predčasné plnenie povinnej školskej dochádzky (nadané deti) v § 28a) ods. 5 ho nemusia absolvovať, ak to odporučí CPP a lekár.
* Povinnosť obce/kraja **transparentne oznamovať** (debyro – nemusí robiť VZN) ZUŠ, JŠ, MŠ a školským zariadeniam do 31.1 **výšku finančných prostriedkov** z príjmov obce, deň poskytovania príspevku. V prípade MŠ, ak a iba so súhlasom obecného zastupiteľstva neposkytne financie v plnej výške, zverejní dôvody na webe (§ 6 ods. 20-23 zákona 596/2003). Zvyšuje sa zároveň príspevok v MŠ na dieťa zo 43,75 % na 60 % v §6b) zákona 597/2003 s možnosťou rozšírenia využitia tohto príspevku aj na ďalšie materiálne veci, ale podľa dôvodovej správy spojené so vzdelávaním a priamo deťmi, nie bežnou prevádzkou.
* Umožňuje sa v ZŠ v § 29 ods. 9 **úvodný ročník** pre 6-ročných žiakov s ľahkým stupňom NKS alebo dočasnými vývinovými poruchami alebo pre 4-5 ročných nadaných žiakov. Nejde o súčasť povinnej šk. dochádzky a u nadaných nie je potrebné absolvovať povinné predprimárne vzdelávanie v tomto prípade.
* Opravujú sa chyby v poslednej novele k hodnoteniu v §55 – zavádza sa okrem absolvoval aj pojem „oslobodený“, ak bol žiak oslobodený od vzdelávania sa vo vyučovacom predmete v plnom rozsahu. Zároveň sa spresňuje s okamžitou účinnosťou už v šk. roku 2022/23, že sa PV, PVD vypočítava iba s priemeru známku bez ohľadu na nehodnotené predmety (absolvoval). V praxi to znamená, že aj keď bude mať žiak iba jednu známku napr. zo správania a bude 1, tak dostane na vysvedčení vyznamenanie. Toto celkové hodnotenie je potrebné zrušiť, nedáva už zmysel.
* § 63 ods. 3 – k prijímačkam na SŠ pri žiakoch so ZZ a nadaním nemusí pripájať správu **dva roky starú**, postačí iba správu s návrhom podporného opatrenia bez časového obmedzenia. Zámerom je, aby aj na prijímacích pohovoroch sa mohli realizovať príslušné úpravy a podporné opatrenia.
* V § 94 sa definitívne končí éra vzdelávacích programov pre žiakov so ZZ v integrácii. Novela v ods. 2 určuje, že platia v špeciálnych školách a triedach. Pri zostavení IVP v bežných školách môžu poslúžiť ako inšpirácia nie záväzok.
* V § 105 ods. 3 sa debyrokratizuje v **športových školách**, že sa na prijatie **nevyžaduje psychodiagnostické vyšetrenie**.
* V § 108 sa ruší odsek 1, čím sa debyrokratizuje doterajší proces „integrácie“, rodič už nemusí podávať formálnu žiadosť o integráciu, ale realizovať sa bude nový systém podporných opatrení.
* V § 131 ods. 3 a následne nielen liečebnému pedagógovi ale po novom aj školskému psychológovi v § 24 ods. 2 a) zákona 138/2019 v školách umožňuje vykonávať **terapiu** na druhej podpornej úrovni.
* V § 161qa ods. 1 a 2 sa predlžuje výnimka na min. 2 OZ (300 %) v CPP a 2 OZ v ŠCPP (200 %), vzhľadom na to, že niektoré poradenské zariadenia to nestihnú a zanikli by.
* V § 144 sa rozširuje možnosť rodiča **ospravedlňovať** 5 dní kvôli chorobe (v MŠ je to 7 dní). Debyrokratizuje sa tým aj preťaženosť detských lekárov.
* § 146 ods. 4 určuje informovaný súhlas rodič pri zaradení detí cudzincov do nižšieho ročníka.
* § 155 ods. 9 opravuje predošlú novelu a umožňuje, aby žiaci s mentálnym znevýhodnením mohli sa zúčastniť externého testovania už počas 9. ročníka a po skončení ZŠ tak získajú ISCED 2.

**PODPORNÉ OPATRENIA (§ 145a-145b)**

* v § 144 ods. 1 sa zavádza **právo žiaka** na podporné opatrenia.
* Rozlišuje sa diagnostická správa CPP/ŠCPP (najmä pri deťoch so ZZ a nadaním) a **vyjadrenie**, ktoré môže dávať aj škola (PZ a OZ) aj poradenské zariadenie.
* **Podporné opatrenie** poskytuje škola alebo školské zariadenie na plnohodnotné zapájanie sa do výchovy a vzdelávania a rozvíjanie vedomostí, zručností a schopností, pričom je určené nielen deťom so ŠVVP, ale všetkým deťom.
* Podporné opatrenia prepojené s 5 stupňami podpory sú:
  1. navrhnuté **školou** alebo poradňou (PZ alebo OZ): úprava cieľov, metód, foriem, prístup; podporné činnosti ako je pohybový, zmyslový, komunikačný rozvoj a pod.; jazyková podpora; doučovanie či rozvoj učenia/reedukácia; činnosti na podporu sociálneho zaradenia a predchádzania ukončenia šk. dochádzky; poskytovanie zdravotnej starostlivosti; úpravy priestorov na podporu vnímania a nadobúdania zručností, debarierizáciu, diétneho stravovania a prevencie a krízovej intervencie.
  2. navrhnuté **poradňou** (OZ): úprava obsahu a hodnotenia; podpora dosahovania školskej spôsobilosti; skvalitnenie podmienok žiakov zo SZP; vzdelávanie vo vyššom ročníku; osobitné spôsoby komunikácie pre ZZ; špecializované kariérové poradenstvo; pedagogický asistent v triede; zabezpečenie sebaobslužných úkonov; poskytnutie špeciálnych pomôcok a učebníc.
* Na tento účel vydáva MŠ SR na webe **katalóg podporných opatrení** s podrobnejším vymedzením jednotlivých opatrení.
* Procesný postup je:
  1. **požiadanie** o vyjadrenie (ústne, písomne, elektronicky cez Edupage), či dieťa nepotrebuje podporu/podporné opatrenie vo vzdelávaní – rodič alebo PZ/OZ požiada **školu alebo** s informovaným súhlasom poradňu. Ak sa škola nevie vyjadriť, riaditeľ školy požiada poradňu.
  2. Formu **vyjadrenia** zákon nestanovuje, iba že obsahuje návrh a rozsah podporného opatrenia. Opäť môže byť vyjadrenie aj ústne, aj písomné a poskytuje sa žiadateľovi aj rodičovi. Pri návrhu zdravotnej starostlivosti je nevyhnutné aj vyjadrenie všeobecného lekára.
  3. **požiadanie o poskytnutie podporného opatrenia** adresované riaditeľovi školy – priloží sa aj vyjadrenie návrhu podporného opatrenia.
  4. Riaditeľ školy sa vyjadrí **písomne** do 10 dní (v odôvodnenom prípade do 20 dní), či a v akom rozsahu má možnosti poskytnúť podporné opatrenie s ohľadom na podmienky školy alebo školského zariadenia.
  5. Ak sa vyjadrí riaditeľ, že nemá podmienky, žiadateľ **môže požiadať** regionálny úrad **o preskúmanie** písomného vyjadrenia riaditeľa a ten do 30 dní preskúma, príp. si môže vyžiadať aj vyjadrenie školskej inšpekcie.
  6. Ak regionálny úrad uzná vyjadrenie riaditeľa, pomôže podporné opatrenie zabezpečiť prednostne v danej škole. Bezodkladne požiada o pomoc aj VUDPaP/Nivam o súčinnosť. Ak je riaditeľovo vyjadrenie neopodstatnené, nariadi podporné opatrenie vykonať. Ak by sa podporné opatrenie poskytlo mimo vybranej školy dieťaťa, podľa § 4aa ods. 3) zákona 597/2003 sa poskytne príspevok na dopravu.
  7. Podporné opatrenie je možné aj prehodnotiť obdobným procesom.
* Príspevok na podporné opatrenia podľa § 4e) zákona 597/2003 bude **postupne nárokovateľný**, najneskôr však k 1.9.2026. Každoročne MŠ SR podľa zverejnenej metodiky poskytne celoplošne a bez žiadosti škôl financie na asistentov, školský podporný tím a iných PZ na podporné opatrenia, na vzdelávanie, zdravotníckeho pracovníka, či skvalitnenie podmienok pre deti so SZP alebo na žiadosť podľa skutočných potrieb špeciálne pomôcky či učebnice, debarierizáciu, úpravu priestorov či diétne stravovanie.
* v § 8c ods. 1 zákona 597/2003 sa cez **dohodovacie konanie** môže dožiadať na náklady spojené na podporné opatrenie doučovania alebo jazykového kurzu.

**Zákon 138/2019 Z. z.**

* **Kvalifikácia učiteliek v materskej škole** - V § 10 ods. 4 sa zavádza povinnosť inovačného vzdelávania 50-100 hodín pre učiteľky v MŠ každých 7 rokov (prvý krát do 31.8.2030). Za toto inovačné vzdelávanie ale nebudú mať príplatok, lebo pôjde o kvalifikáciu. Povinnosť sa nebude týkať tých, ktorí majú VŠ vzdelanie. V dôvodovej správe sa zdôrazňuje zameranie na oblasť podpory žiakov so ŠVVP, ktorých po zavedení práva na prijatie pribudne. V § 11 ods. 3 sa zároveň stanovuje, že musí byť najmenej 1 PZ v MŠ s VŠ 1. stupňa, pričom podľa § 11 ods. 1 písm. b) povinné predprimárne vzdelávanie budú poskytovať už iba učitelia s 1.st. VŠ. (§ 11 platí od 1.9.2029)
* **Školský špeciálny pedagóg** – v § 21 ods. 3 sa dopĺňa text o vyučovaní zúžene len na špecifické predmety a zároveň sa dopĺňa úloha koordinovať a metodicky usmerňovať činnosť pedagogických asistentov. S tým sa spája aj oprava v § 31 ods. 5a) o možnosti uvádzať asistentov, ktorá tam omylom vypadla v poslednej novele. Ide o samozrejmé veci, ktoré sa zakotvujú, aby o nich nebolo pochýb.
* **Zavádza sa nový OZ: sociálny pracovník** v školách aj v školských zariadeniachdefinovaný v § 27 zákona 138/2019 novým ods. 3:
  + vykonáva sociálnu diagnostiku, sociálne poradenstvo, prevenciu sociálno-patologických javov vrátane desegregácie a i. (vrátane terénnej práce) zamerané na prekonanie prekážok vo výchove a vzdelávaní detí,
  + poskytuje sociálne poradenstvo a odbornú pomoc rodičom, konzultácie PZ a ŠPT v prípadovom manažmente,
  + koordinuje spoluprácu PZ a OZ s orgánmi štátnej správy, obcami, organizáciami pôsobiacimi v miestnej komunite a ďalšími právnickými a fyzickými osobami,
* **Pedagogický asistent** konečne **môže mať prvú atestáciu**. § 28 odsek 3 ruší doterajšiu diskrimináciu asistentov a umožňuje kariérový postup. Žiaľ, zatiaľ iba do prvej atestácie.
* **Supervízor** sa v § 36 ods. 5 dopĺňa o možnosť zníženia úväzku v školách pri podpore učiteľov na každých 20 detí 1 hod. špecializovanej činnosti, ale max. o 5 hod. podobne ako to majú napr. výchovní/kariéroví poradcovia. V § 38 ods. 6 sa dopĺňa nové doplnenie činnosti supervízora na koordinovanie a dohliadanie na odbornosť a úroveň výkonu pracovnej činnosti PZ a OZ, na zvyšovaní ich profesijných kompetencií, ale po novom aj vykonáva riadiacu činnosť na základe poverenia riaditeľom školy v oblastiach a rozsahu vymedzených v poverení. V § 13a a §13b zákona 552/2003 dopĺňa aj príplatok za činnosť supervízora avšak **najviac** v sume 5 %. Oproti iným je tento príplatok vlastne obmedzený slovom „najviac“.
* **Cvičný učiteľ pre VŠ študentov –** v§ 32 už nemusia cviční PZ aj OZ mať prvú atestáciou ako podmienku, ale postačí 5 rokov praxe ako PZ alebo/aj OZ kumulatívne. Zároveň § 21 zákona 596/2003 v ods. 14 umožňuje na vonkajšej budove školy uviesť podľa miery spolupráce s VŠ aj označenie univerzitná, fakultná alebo spolupracujúca cvičná škola.
* **Triedny učiteľ –** navrhuje sa za absolvovanie špecializačného vzdelávania triedneho učiteľa taktiež prideľovať príplatok 3 % za 50 hod. Reflektuje sa tým špecifickosť a dôležitosť tejto pozície.
* V§ 64 ods. 2 a) bod 4 sa spresňuje, že príplatok za inovačné vzdelávanie je **za každých** 50 hodín.
* V § 82 ods. 4 sa **zrovnoprávňuje pracovný pomer** **PZ aj OZ** s tým, že už aj OZ musí mať pracovnú zmluvu min. do konca školského roka.
* V § 82 ods. 7 sa umožňuje **po 65 roku opakovane uzatvárať pracovný pomer** aj viac ako na dva roky na dobu určitú s cieľom zamedziť nedostatku učiteľov.